нов или втора употреба бебешки шезлонг или люлка?
дали закупеният бебешки шезлонг или люлка да бъде нов или втора употреба е въпрос на личен избор и финансови възможности. на пазара се предлагат както нови, така и втора ръка продукти. тъй като те обикновено се ползват кратко време, в порядъка на около 6-7 месеца, голяма част от предлаганите люлки и шезлонги втора употреба са доста запазени. все пак ако изберете да закупите ползван продукт не забравяйте да го огледате внимателно за повреди, счупвания и стърчащи елементи, които могат да наранят бебето.